Ettepanek: NÕUKOGU OTSUS Euroopa Liidu ja Kosovo( vahelise Kosovo liidu programmides osalemise üldpõhimõtteid käsitleva raamlepingu Euroopa Liidu nimel allakirjutamise kohta /* COM/2013/0218 final - 2013/0114 (NLE) */





SELETUSKIRI 1. ETTEPANEKU TAUST Euroopa Komisjon soovitas oma 2009. aasta teatises „Kosovo* – Euroopa tuleviku rajamine” uurida võimalust sõlmida Kosovoga raamleping, milles sätestatakse Kosovo liidu programmides osalemise üldpõhimõtted, ning valmistada selle alusel ette läbirääkimisjuhised. Euroopa Komisjon võttis 2011. aasta märtsis vastu ettepaneku läbirääkimisjuhiste kohta ja esitas selle nõukogule. Välisasjade nõukogu kiitis 22. oktoobril 2012. aastal läbirääkimisjuhiseid käsitleva ettepaneku heaks. Üldasjade nõukogu tervitas 11. detsembril 2012 komisjoni käimasolevaid jõupingutusi seoses läbirääkimistega Kosovoga sõlmitava raamlepingu üle, mis käsitleb Kosovo osalemist liidu programmides, ja tema kavatsust anda nõukogule sellekohane ülevaade 2013. aasta esimesel poolel. Kosovo kinnitas 16. jaanuaril 2013 kirjalikult oma nõusolekut raamlepingu eelnõu suhtes. 2. ETTEPANEKU ÕIGUSLIK KÜLG Ettepaneku õiguslik alus on Euroopa Liidu toimimise lepingu artikkel 212 koostoimes artikli 218 lõikega 5. Sisuline õiguslik alus on Euroopa Liidu toimimise lepingu artikkel 212, kuna meetme eesmärk ja sisu on selle artikli tähenduses majandus-, finants- ja tehniline koostöö Kosovoga. 2013/0114 (NLE) Ettepanek: NÕUKOGU OTSUS Euroopa Liidu ja Kosovo* vahelise Kosovo liidu programmides osalemise üldpõhimõtteid käsitleva raamlepingu Euroopa Liidu nimel allakirjutamise kohta EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 212 koostoimes artikli 218 lõikega 5, võttes arvesse Euroopa Komisjoni ettepanekut, arvestades järgmist: (1) 2007. aasta detsembri kohtumisel rõhutas Euroopa Ülemkogu, et liit on valmis võtma endale juhtrolli piirkonna stabiilsuse suurendamisel, tõdes, et liit on valmis abistama Kosovot teel jätkusuutliku stabiilsuse poole, ning kinnitas liidu valmisolekut toetada majanduslikku ja poliitilist arengut selge Euroopa perspektiivi kaudu, kooskõlas piirkonna Euroopa perspektiiviga. (2) 2009. aasta detsembri üldasjade nõukogu tervitas Euroopa Komisjoni 2009. aasta oktoobri teatist „Kosovo – Euroopa tuleviku rajamine”[1] ja kutsus komisjoni üles võtma vajalikud meetmed Kosovo edusammude toetamiseks liiduga ühinemise suunas kooskõlas piirkonna Euroopa perspektiiviga. Nõukogu rõhutas kaubanduse ja viisadega seotud meetmete tähtsust, innustas komisjoni andma Kosovole liidu programmides osalemise võimalust, integreerides Kosovo majandus- ja fiskaaljärelevalve raamistikku, aktiveerides ühinemiseelse abi rahastamisvahendi teist osa ja tugevdades stabiliseerimis- ja assotsieerimisprotsessi raames toimuvat dialoogi. (3) 2010. aasta detsembris kogunenud üldasjade nõukogu jäi ootama komisjoni ettepanekut, mis lubaks Kosovol liidu programmides osaleda. Euroopa Komisjon esitas oma ettepaneku 2011. aasta märtsis. (4) 2011. aasta detsembris toimunud üldasjade nõukogu kinnitas pühendumust saavutada kokkulepe Kosovo osalemiseks liidu programmides, ilma et see mõjutaks liikmesriikide seisukohti Kosovo staatuse suhtes. (5) 22. oktoobril 2012 volitas nõukogu Euroopa Komisjoni alustama Kosovoga läbirääkimisi, milles käsitletakse Kosovo osalemist liidu programmides. Euroopa Komisjon on pidanud liidu nimel läbirääkimisi, et sõlmida Kosovo liidu programmides osalemise üldpõhimõtteid käsitlev raamleping. (6) Kosovo on avaldanud soovi osaleda paljudes liidu programmides. (7) Lepingu eesmärk on majandus-, finants- ja tehniline koostöö Kosovoga Euroopa Liidu toimimise lepingu artikli 212 tähenduses. (8) Kosovo osalemisega seotud eritingimused, eelkõige asjakohane rahaline osalus, tuleks iga konkreetse programmi puhul eraldi kindlaks määrata kokkuleppega komisjoni, kes esindab Euroopa Liitu, ja Kosovo ametivõimude vahel. (9) Käesoleva raamlepingu allakirjutamine ei mõjuta ELi liikmesriikide seisukohti Kosovo staatuse suhtes; selle otsustavad liikmesriigid kooskõlas oma riiklike tavade ja rahvusvahelise õigusega. (10) Leping tuleks liidu nimel alla kirjutada tingimusel, et see sõlmitakse hilisemal kuupäeval, ON VASTU VÕTNUD KÄESOLEVA OTSUSE: Artikkel 1 Käesolevaga kiidetakse Euroopa Liidu nimel heaks Euroopa Liidu ja Kosovo vahelise Kosovo liidu programmides osalemise üldpõhimõtteid käsitleva raamlepingu (edaspidi „leping”) allakirjutamine. Allakirjutatava lepingu tekst on lisatud käesolevale otsusele. Artikkel 2 Nõukogu peasekretariaat annab lepingu allakirjutamise täielikud volitused isiku(te)le, kelle on määranud lepingu üle läbirääkimisi pidav lepinguosaline, tingimusel et leping sõlmitakse. Artikkel 3 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja LISA Eelnõu: raamleping Euroopa Liidu ja Kosovo vahel Kosovo liidu programmides osalemise üldpõhimõtete kohta EUROOPA LIIT, edaspidi „liit”, ühelt poolt ning KOSOVO, edaspidi „Kosovo”, teiselt poolt, edaspidi „lepinguosalised”, ning arvestades järgmist: (1) 2007. aasta detsembri kohtumisel rõhutas Euroopa Ülemkogu, et liit on valmis võtma endale juhtrolli piirkonna stabiilsuse suurendamisel, tõdes, et liit on valmis abistama Kosovot teel jätkusuutliku stabiilsuse poole, ning kinnitas liidu valmisolekut toetada majanduslikku ja poliitilist arengut selge Euroopa perspektiivi kaudu, kooskõlas piirkonna Euroopa perspektiiviga. (2) 2009. aasta detsembri üldasjade nõukogu tervitas Euroopa Komisjoni 2009. aasta oktoobri teatist „Kosovo – Euroopa tuleviku rajamine”[2] ja kutsus komisjoni üles võtma vajalikud meetmed Kosovo edusammude toetamiseks liiduga ühinemise suunas kooskõlas piirkonna Euroopa perspektiiviga. Nõukogu rõhutas kaubanduse ja viisadega seotud meetmete tähtsust, innustas komisjoni andma Kosovole liidu programmides osalemise võimalust, integreerides Kosovo majandus- ja fiskaaljärelevalve raamistikku, aktiveerides ühinemiseelse abi rahastamisvahendi teise osa ja tugevdades stabiliseerimis- ja assotsieerimisprotsessi raames toimuvat dialoogi. (3) 2010. aasta detsembris kogunenud üldasjade nõukogu jäi ootama komisjoni ettepanekut, mis lubaks Kosovol liidu programmides osaleda. Euroopa Komisjon esitas oma ettepaneku 2011. aasta märtsis. (4) 2011. aasta detsembris toimunud üldasjade nõukogu kinnitas pühendumust saavutada kokkulepe Kosovo osalemiseks liidu programmides, ilma et see mõjutaks liikmesriikide seisukohti Kosovo staatuse suhtes. (5) 2012. aasta oktoobris volitas välisasjade nõukogu Euroopa Komisjoni alustama liidu nimel läbirääkimisi Kosovoga raamlepingu üle, mis käsitleb Kosovo osalust liidu programmides. (6) Kosovo on avaldanud soovi osaleda mitmetes liidu programmides. (7) Euroopa Liidu toimimise lepingu artikkel 212 viitab majandus-, finants- ja tehnilise koostöö meetmetele kolmandate riikidega, mis ei ole arengumaad. (8) Kosovo osalemisega seotud eritingimused, eelkõige asjakohane rahaline osalus, tuleks iga konkreetse programmi puhul eraldi kindlaks määrata kokkuleppega komisjoni, kes esindab Euroopa Liitu, ja Kosovo ametiasutuste vahel. (9) Raamlepingu allakirjutamine ja sõlmimine ei mõjuta liidu liikmesriikide seisukohti Kosovo staatuse suhtes; selle otsustavad liikmesriigid kooskõlas oma riiklike tavade ja rahvusvahelise õigusega, ON KOKKU LEPPINUD JÄRGMISES: Article 1 Kosovo võib osaleda järgmistes liidu programmides: (a) lisas nimetatud liidu käimasolevates ja neile järgnevates programmides, mis on avatud Lääne-Balkani riikide ühinemiseelsest strateegiast kasu saavatele kandidaatriikidele ja potentsiaalsetele kandidaatriikidele, kooskõlas nende programmide sätetega ning pärast raamlepingu (edaspidi „leping”) jõustumist; (b) lepingu jõustumise järel kehtestatavad või taaskäivitatavad programmid, mis sisaldavad avapunkti, millega nähakse ette Kosovo osalemine. Kosovo võib osaleda kooskõlas oma kohustustega võtta vastu ja rakendada norme asjaomase programmi jaoks olulistes valdkondades ja vastavalt tehtud edusammudele. Artikkel 2 Kosovo toetab rahaliselt Euroopa Liidu üldeelarvet vastavalt oma osalemisele konkreetsetes programmides. Artikkel 3 Kosovoga seotud küsimuste puhul võivad Kosovo esindajad osaleda vaatlejatena sellistes korralduskomiteedes, mis teostavad järelevalvet programmide üle, mida Kosovo rahaliselt toetab. Artikkel 4 Kosovo osalejate esitatud projektide ja algatuste suhtes kohaldatakse võimaluse korral samasuguseid asjaomaste programmidega seotud tingimusi, eeskirju ja menetlusi, mida kohaldatakse liikmesriikide suhtes. Artikkel 5 Kosovo osalemisega seotud eritingimused, eelkõige rahaline osalus, määratakse iga konkreetse programmi puhul eraldi kindlaks kokkuleppega komisjoni, kes esindab Euroopa Liitu, ja Kosovo pädevate ametiasutuste vahel. Kui Kosovo taotleb Euroopa Liidult ühinemiseelse abi rahastamisvahendi alusel ühinemiseelset abi[3] või vastavalt muule sarnasele määrusele, mis võidakse tulevikus vastu võtta ning millega nähakse ette liidu välisabi andmine Kosovole, määratakse raamlepingus kindlaks tingimused, mis reguleerivad liidu abi kasutamist Kosovo poolt. Artikkel 6 Artikli 5 esimeses lõigus osutatud kokkuleppes ja vastavalt Euroopa Liidu finantsmäärusele sätestatakse, et finantskontrolle või auditeid viivad läbi Euroopa Komisjon, Euroopa Pettustevastase Võitluse Amet ja Euroopa Kontrollikoda, või et need toimuvad nende järelevalve all. Luuakse üksikasjalikud finantskontrolli ja auditi, haldusmeetmete, karistuste ja tagasinõudmise eeskirjad, mis võimaldavad anda Euroopa Komisjonile, Euroopa Pettusevastase Võitluse Ametile ja kontrollikojale volitused, mis on samaväärsed nende volitustega seoses liidus asuvate abisaajate või tööettevõtjatega. Artikkel 7 Käesolevat lepingut kohaldatakse määramata aja jooksul. Lepingu võib kumbki pool lõpetada, teatades sellest kuus kuud kirjalikult ette. Artikkel 8 Esimest korda hiljemalt kolm aastat pärast käesoleva lepingu jõustumise kuupäeva ja seejärel iga kolme aasta tagant võivad lepinguosalised käesoleva lepingu läbi vaadata, võttes aluseks Kosovo tegeliku osaluse liidu programmides. Artikkel 9 Lepingut kohaldatakse territooriumi suhtes, kus kohaldatakse Euroopa Liidu lepingut ja Euroopa Liidu toimimise lepingut, ning Kosovo territooriumi suhtes. Artikkel 10 Käesolev leping jõustub kuupäeval, mil lepinguosalised on teineteisele teatanud omapoolsete vastavate menetluste lõpuleviimisest. Artikkel 11 Käesolev protokoll koostatakse kahes eksemplaris, bulgaaria, eesti, hispaania, hollandi, iiri, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi, ungari ning albaania ja serbia keeles, kusjuures kõik nimetatud tekstid on võrdselt autentsed. Brüssel, kuupäev, aasta Euroopa Liidu nimel president LISA ARTIKLIS 1 VIIDATUD LOETELU LIIDU KÄIMASOLEVATEST PROGRAMMIDEST – Maa seire Euroopa programm (GMES)[4] – Solidaarsust ja rändevoogude juhtimist käsitlev raamprogramm aastateks 2007−2013[5] – Fiscalis 2013[6] – Toll 2013[7] – Ettevõtluse ja uuendustegevuse programm[8] – Ühenduse tööhõive ja sotsiaalse solidaarsuse programm Progress[9] – Ühenduse tarbijapoliitika tegevusprogramm[10] – GALILEO programm[11] – Programm SESAR ja ühisettevõte[12] – „Arukas energeetika – Euroopa”[13] – Info- ja sidetehnolooogia poliitika toetusprogramm[14] – Euroopa haldusasutuste koostalitlusvõime alased lahendused (ISA)[15] – LIFE+[16] – Rahvatervis[17] – Elukestev õpe[18] – Kultuur[19] – Programm „Kodanike Euroopa”[20] – Euroopa audiovisuaalsektor (MEDIA 2007)[21] – Perikles (2002−2013)[22] – Programm „Aktiivsed noored”[23] – Teadusuuringud ja innovatsioon[24] – Teadmised majanduskasvu tagamiseks[25] * Kõnealune määratlus ei piira Kosovo staatust käsitlevaid seisukohti ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta. [1] KOM(2009) 534, 14.10.2009. [2] KOM(2009) 534, 14.10.2009. [3] ELT L 210, 31.7.2006. [4] Euroopa Parlamendi ja nõukogu 22. septembri 2010. aasta määrus (EL) nr 911/2010 Maa seire Euroopa programmi (GMES) ja selle esialgsete toimingute kohta (2011–2013). [5] Komisjoni teatis nõukogule ja Euroopa Parlamendile, millega luuakse solidaarsust ja rändevoogude juhtimist käsitlev raamprogramm aastateks 2007-2013 (KOM(2005) 123, 6.4.2005), ja otsuste ettepanekud Euroopa Parlamendile ja nõukogule, et luua Euroopa Fond kolmandate riikide kodanike integreerimiseks aastateks 2007−2013; Euroopa Pagulasfond aastateks 2008−2013; välispiirifond aastateks 2008−2013; Euroopa Tagasipöördumisfond aastateks 2008−2013. [6] Euroopa Parlamendi ja nõukogu 3. detsembri 2002. aasta otsus nr 1482/2007/EÜ, millega kehtestatakse siseturu maksustamissüsteemide toimimist parandav ühenduse programm (Fiscalis 2013), KOM(2006) 202 final, 17.5.2006. [7] Euroopa Parlamendi ja nõukogu 23. mai 2007. aasta otsus nr 624/2007/EÜ, millega kehtestatakse ühenduse tollialane tegevusprogramm („Toll 2013”), ELT L 154, 14.6.2007, lk 25. [8] Osa konkurentsivõime ja uuendustegevuse raamprogrammist, Euroopa Parlamendi ja nõukogu 24. oktoobri 2006. aasta otsus (EÜ) nr 1639/2006, millega kehtestatakse konkurentsivõime ja uuendustegevuse raamprogramm 2007−2013, ELT L 310, 9.11.2006, lk 15. [9] Euroopa Parlamendi ja nõukogu 24. oktoobri 2006. aasta otsus nr 1672/2006/EÜ, millega kehtestatakse ühenduse tööhõive ja sotsiaalse solidaarsuse programm, ELT L 315, 15.11.2006, lk 1. [10] Euroopa Parlamendi ja nõukogu 18. detsembri 2006 otsus 1926/2006/EÜ, millega kehtestatakse ühenduse tarbijapoliitika tegevusprogramm aastateks 2007–2013, ELT L 404, 30.12.2006, lk 39. [11] Euroopa Parlamendi ja nõukogu 22. septembri 2010. aasta määrus (EL) nr 912/2010, millega luuakse Euroopa GNSSi Agentuur, tunnistatakse kehtetuks nõukogu määrus (EÜ) nr 1321/2004 Euroopa satelliit-raadionavigatsiooniprogrammide juhtimisstruktuuride loomise kohta ja muudetakse Euroopa Parlamendi ja nõukogu määrust (EÜ) nr 683/2008, ELT L 276, 20.10. 2010. [12] Nõukogu 27. veebruari 2007. aasta määrus (EÜ) nr 219/2007 ühisettevõtte loomise kohta Euroopa lennuliikluse uue põlvkonna juhtimissüsteemi (SESAR) väljaarendamiseks, ELT L 64, 2.3.2007, lk 1. [13] Osa konkurentsivõime ja uuendustegevuse raamprogrammist, Euroopa Parlamendi ja nõukogu 24. oktoobri 2006. aasta otsus (EÜ) nr 1639/2006, millega kehtestatakse konkurentsivõime ja uuendustegevuse raamprogramm 2007−2013, ELT L 310, 9.11.2006, lk 15. [14] Osa konkurentsivõime ja uuendustegevuse raamprogrammist, Euroopa Parlamendi ja nõukogu 24. oktoobri 2006. aasta otsus (EÜ) nr 1639/2006, millega kehtestatakse konkurentsivõime ja uuendustegevuse raamprogramm 2007−2013, ELT L 310, 9.11.2006, lk 15. [15] Euroopa Parlamendi ja nõukogu 16. septembri 2009. aasta otsus nr 922/2009/EÜ Euroopa haldusasutuste koosvõimealaste lahenduste (ISA) kohta, ELT L 260, 3.10.2009, lk 20. [16] Euroopa Parlamendi ja nõukogu 23. mai 2007. aasta määrus (EÜ) nr 614/2007 keskkonna rahastamisvahendi (LIFE+) kohta, ELT L 149, 9.6.2007, lk 1. [17] Euroopa Parlamendi ja nõukogu 24. oktoobri 2006. aasta otsus nr 1350/2007/EÜ, millega kehtestatakse ühenduse teine tervisevaldkonna tegevusprogramm (2008–2013), ELT L 301, 20.11.2007, lk 3. [18] Euroopa Parlamendi ja nõukogu 15. novembri 2006. aasta otsus nr 1720/2006/EÜ, millega luuakse tegevusprogramm elukestva õppe alal, ELT L 327, 24.11.2006, lk 45. [19] Euroopa Parlamendi ja nõukogu 12. detsembri 2006. aasta otsus nr 1903/2006/EÜ, millega luuakse programm „Kultuur” (2007–2013), ELT L 378, 27.12.2006, lk 22. [20] Euroopa Parlamendi ja nõukogu 12. detsembri 2006. aasta otsus nr 1904/2006/EÜ, millega luuakse ajavahemikuks -2013–2013 programm „Kodanike Euroopa”, et edendada Euroopa kodanikuaktiivsust, ELT L 378, 27.12.2006, lk 32. [21] Euroopa Parlamendi ja nõukogu 15. novembri 2006. aasta otsus nr 1718/2006/EÜ toetusprogrammi rakendamise kohta Euroopa audiovisuaalsektoris (MEDIA 2007), ELT L 327, 24.11.2006, lk 12. [22] Nõukogu 30. jaanuari 2006. aasta otsus 2006/75/EÜ, mis käsitleb otsuse (EÜ) 2001/923 (millega luuakse vahetus-, abi- ja koolitusprogramm euro kaitsmiseks võltsimise eest (programm Perikles)) muutmist ja kehtivuse pikendamist, ELT L 36, 8.2.2006, lk 40. [23] Euroopa Parlamendi ja nõukogu 15. novembri 2006. aasta otsus nr 1719/2006/EÜ, millega kehtestatakse programm „Aktiivsed noored” perioodiks 2007–2013, ELT L 327, 24.11.2006, lk 30. [24] Euroopa Ühenduse teadusuuringute, tehnoloogiaarenduse ja tutvustamistegevuse seitsmes raamprogramm (2007–2013), ELT L 400, 30. 12.2006. [25] Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmes raamprogramm (2007−2011), mida uuendatakse nõukogu 19. detsembri 2011. aasta otsusega, mis käsitleb Euroopa Aatomienergiaühenduse tuumaenergiaalase teadus-ja koolitustegevuse seitsmendat raamprogrammi (2012−2013), ELT L 47, 18.2.2012.